Jubileumskomite

**Sammensetning**

* Arvid Sivertsen – leder.
* Rebecka May Lund – Rugby
* Finn-Ulrik Berntsen – Innebandy, senior
* Anna Sofie Irgens – Innebandy, jenter 19
* Maria Skrede – Allidrett, instruktør

**Mandat**

* Oppfordre til og koordinere ulike aktiviteter i alle (så mange som mulig) av klubbens avdelinger. Dette kan være aktivitetsdager, turneringer, rekruteringsdager og lignende. Koordineringen vi bestå i å se til at ikke alt skjer samtidig. Komiteen skal også hjelpe til med markedsføring av de ulike aktivitetene.
* Arrangere en stor «fest»/ fellesmarkering av hundreårsjubileet. Til denne er det tenkt aktiviteter, oppvisninger, kulturinnslag, musikk og enkel servering.
* Lage ulike jubileumseffekter: pins, klistremerker, krus osv. Alt dette etter prinsippet om at det er bedre å være utsolgt enn å sitte med restlager.
* Sørge for at mulighetene for snarveiene til medieoppmerksomhet ifm jubileet utnyttes og brukes som arenaer for rekruttering.

**Økonomiske rammer**

* I mangel på rike tanter i nærmiljøet og etter et år med unntakstilstand er det ikke rom for annet enn ganske nøkterne utskeielser. Komiteens budsjett bør derfor ligge på rundt 100.000,- kroner.

Heder og ære i Sagene IF

**Æresmedlem**

I forbindelse med jubileet i 2021 bør vi be avdelingene om å komme med innstilling på kandidater som har gjort se fortjent til æresmedlemskap i klubben. Denne utnevnelsen skal henge høyt og det bør ligge til grunn et ekstraordinært arbeid for klubben. Det være seg gjennom sportslig innsats, eksempelvis medalje i internasjonale mesterskap. Som lagleder / trener over lang tid eller for flere lag. Eller for lang og tro tjeneste i mer byråkratiske funksjoner. For å komme i betraktning som æresmedlem bør innsatsen for klubben være ut over den tiden man har egne barn som er aktive.

**Ei / en Grepa Stjerne i Striper**

Dette er tenkt som et hedersdiplom som markerer solid og god innsats for klubben og vil være nivået under æresmedlem. Et klapp på skuldra til trenere, lagledere etc som gir seg etter noen år, eks. tre år som minimum. Denne utmerkelsen er forbeholt ubetalte verv.

**Eivind Dahl – prisen**

Et diplom som tildeles en ungdom i klubben som i en periode, noen år, har vært en krumtapp og lagbygger i sin idrett. Tenkt aldersgruppe er 14 – 19 år, og prisen er tenkt som en påskjønnelse til de ungdommene som ser sine medspillere og fungerer som det sosiale limet som er med på å bygge gode leg og gode miljøer.